
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 638 

27 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υποχρέωση ΟΤΕ για ικανοποίηση αιτημάτων μετα¬ 
βίβασης από τις υπηρεσίες Χονδρικής Ευρυζωνι- 
κής Πρόσβασης στην Αδεσμοποίητη πρόσβαση 

στον Τοπικό Βρόχο. 1 

Κανονισμός Μεταβίβασης Δικαιωμάτων Χρήσης Ρα¬ 
διοσυχνοτήτων. 2 


ΑΠΟΦΑΣΕΙ Σ 

Αριθμ. 428/38 (1) 


Υποχρέωση ΟΤΕ για ικανοποίηση αιτημάτων μεταβίβα¬ 
σης από τις υπηρεσίες Χονδρικής Ευρυζωνικής Πρό¬ 
σβασης στην Αδεσμοποίητη πρόσβαση στον Τοπι¬ 
κό Βρόχο. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Τις διατάξεις του ν. 3431/2006 «Περί Ηλεκτρονικών 
Επικοινωνιών και άλλες διατάξεις», ιδίως το άρθρο 3, 
το άρθρο 12, στοιχ. α’, β’, στ’, κζ’ και λε’, το άρθρο 63 και 
το άρθρο 68, παρ. 1 αυτού, το άρθρο 69 παρ. 3 και το 
άρθρο 70 παρ. 2 (ΦΕΚ 13/Α/2006). 

β. Τον Κανονισμό 2887/2000 του Ευρωπαϊκού Κοινο¬ 
βουλίου και του Συμβουλίου της 18ης Δεκεμβρίου 2000 
σχετικά με την Αδεσμοποίητη Πρόσβαση στον Τοπικό 
Βρόχο (ΕΕ Ι_ 336 της 30.12.2000). 

γ. Την υπ’ αριθμ. 229/26/2001 απόφαση της ΕΕΤΤ, «Τρο¬ 
ποποίηση του ΠΔ 437/1995 «Εκδοση Ειδικής Αδειας για 
την Εγκατάσταση, Ανάπτυξη, Λειτουργία και Εκμετάλ¬ 
λευση Τηλεπικοινωνιακών Δικτύων και την Ασκηση άλ¬ 
λων Τηλεπικοινωνιακών Δραστηριοτήτων από τον Ορ¬ 
γανισμό Τηλεπικοινωνιών της Ελλάδος Α.Ε. (ΟΤΕ Α.Ε.)» 
(ΦΕΚ 1303/Β/9.10.2001), σε συνδυασμό με το άρθρο 69 
παρ. 3 του ν. 3431/2006. 

δ. Την υπ’ αριθμ. 388/012/30.5.2006 απόφαση της ΕΕΤΤ 
«Ορισμός της Εθνικής Αγοράς Χονδρικής Παροχής (Πλή¬ 
ρως και Μεριζόμενης) Αδεσμοποίητης Πρόσβασης σε 
Μεταλλικούς Βρόχους και Υποβρόχους για το σκοπό της 
παροχής ευρυζωνικών και φωνητικών υπηρεσιών, καθο¬ 


ρισμός επιχειρήσεων με Σημαντική Ισχύ στην εν λόγω 
αγορά και υποχρεώσεις αυτών» (ΦΕΚ 932/Β/18.7.2006). 

ε. Την υπ’ αριθμ. 217/29/2001 απόφαση της ΕΕΤΤ «Προ¬ 
σφορά Αναφοράς Πλήρως Αδεσμοποίητης Πρόσβασης 
στον Τοπικό Βρόχο του Οργανισμού Τηλεπικοινωνιών 
της Ελλάδος Α.Ε. (ΟΤΕ Α.Ε.)» (ΦΕΚ 751/Β/2001), όπως τρο¬ 
ποποιήθηκε με την ΑΠ ΕΕΤΤ 228/23/2001 «Τροποποίηση 
της υπ’ αριθμ. 217/29/2001 απόφασης ΕΕΤΤ «Προσφορά 
Αναφοράς Πλήρως Αδεσμοποίητης Πρόσβασης στον 
Τοπικό Βρόχο του Οργανισμού Τηλεπικοινωνιών της 
Ελλάδος Α.Ε. (ΟΤΕ Α.Ε.)» (ΦΕΚ 1261/Β/28.9.2001). 

στ. Την υπ’ αριθμ. 238/95/2001 απόφαση της ΕΕΤΤ 
«Προσφορά Αναφοράς Αδεσμοποίητης Πρόσβασης στον 
Τοπικό Βρόχο του Οργανισμού Τηλεπικοινωνιών της Ελ¬ 
λάδος Α.Ε. (ΟΤΕ Α.Ε.). Μέρος 2ο: Μεριζόμενη Πρόσβαση 
στον Τοπικό Βρόχο», (ΦΕΚ 1781/Β/2001). 

Επειδή: 

1. Με την υπ’ αριθμ. 388/012/30.5.2006 απόφαση της 
ΕΕΤΤ «Ορισμός της Εθνικής Αγοράς Χονδρικής Παροχής 
(Πλήρως και Μεριζόμενης) Αδεσμοποίητης Πρόσβασης 
σε Μεταλλικούς Βρόχους και Υποβρόχους για το σκο¬ 
πό της παροχής ευρυζωνικών και φωνητικών υπηρεσι¬ 
ών, καθορισμός επιχειρήσεων με Σημαντική Ισχύ στην 
εν λόγω αγορά και υποχρεώσεις αυτών», (ΦΕΚ 932/Β/ 
18.7.2006), ο ΟΤΕ ορίσθηκε ως Οργανισμός με Σημαντική 
Ισχύ στην εθνική αγορά Χονδρικής Παροχής (Πλήρως 
και Μεριζόμενης) Αδεσμοποίητης Πρόσβασης σε Με¬ 
ταλλικούς Βρόχους και Υποβρόχους για το σκοπό της 
παροχής ευρυζωνικών και φωνητικών υπηρεσιών και ως 
εκ τούτου υποχρεούται να εκπληρώνει όλες τις υπο¬ 
χρεώσεις που επιβάλλονται με την εν λόγω Απόφαση, 
σύμφωνα με τα αναφερόμενα στην κείμενη Εθνική και 
Ευρωπαϊκή Νομοθεσία. 

2. Στις εν λόγω υποχρεώσεις περιλαμβάνεται η υπο¬ 
χρέωση Πρόσβασης και χρήσης ειδικών ευκολιών δικτύ¬ 
ου (Κεφάλαιο Α, άρθρο 4 (ί)), σύμφωνα με την οποία ο 
ΟΤΕ οφείλει μεταξύ άλλων, «(5)...Να ικανοποιεί αιτήματα 
για μετάβαση μεταξύ των ακόλουθων υπηρεσιών: 

- Από την Χονδρική Ευρυζωνική Πρόσβαση (χονδρικές 
υπηρεσίες χΩδΙ_) στην Αδεσμοποίητη Πρόσβαση στον 
τοπικό βρόχο (πλήρη ή μεριζόμενη) 

- Από την Αδεσμοποίητη Πρόσβαση στον τοπικό βρό¬ 
χο (πλήρη ή μεριζόμενη) στην Χονδρική Ευρυζωνική Πρό¬ 
σβαση (χονδρικές υπηρεσίες χΩ8ί)) 

- Από τη μεριζόμενη πρόσβαση στην πλήρως αδε- 
σμοποίητη πρόσβαση σε τοπικούς βρόχους και υπο- 
βρόχους 

- Από την πλήρως αδεσμοποίητη πρόσβαση στη με¬ 
ριζόμενη πρόσβαση σε τοπικούς βρόχους και υποβρό- 
χους» 

Σύμφωνα με την ως άνω διάταξη «οι διαδικασίες της 
μετάβασης θα πρέπει να συμπεριληφθούν στην σχετική 
Προσφορά Αναφοράς Αδεσμοποίητης Πρόσβασης» την 
οποία οφείλει να υποβάλει στην ΕΕΤΤ ο ΟΤΕ με βάση 
την υποχρέωση διαφάνειας. 

3. Σύμφωνα με την ίδια ως άνω απόφαση, Κεφάλαιο 
Α, 4 (ί) παράγραφος 6, ο ΟΤΕ, οφείλει να εκπληρώνει 
τις εκεί επιβαλλόμενες υποχρεώσεις πρόσβασης και 
χρήσης ειδικών ευκολιών δικτύου, αναφορικά με την 
πλήρως αδεσμοποίητη και μεριζόμενη πρόσβαση στον 
τοπικό του βρόχο και τις συναφείς εγκαταστάσεις, υπό 
όρους ισότιμου, εύλογου και έγκαιρου χαρακτήρα. 

4. Ο ΟΤΕ υπέβαλε στην ΕΕΤΤ την πρόταση του σχε¬ 
τικά με την Προσφορά Αναφοράς Αδεσμοποίητης Πρό¬ 
σβασης στον Τοπικό Βρόχο και τις συναφείς εγκατα¬ 
στάσεις, η οποία ετέθη σε δημόσια διαβούλευση και επί 
της οποίας και επίκειται η έκδοση σχετικής Απόφασης 
της ΕΕΤΤ. Παρά τη σαφή προς τούτο υποχρέωση του 
εντούτοις ο ΟΤΕ δεν συμπεριέλαβε στην υποβληθείσα 
προσφορά του τις προβλεπόμενες από το Κεφάλαιο 
Α, 4 (ί), παράγραφος 5 της ΑΠ ΕΕΤΤ 388/012/30.5.2006, 
διαδικασίες μετάβασης. Παράλληλα, στα πλαίσια της 
σχετικής δημόσιας διαβούλευσης οι πάροχοι οι οποίοι 
εξέφρασαν τις απόψεις τους δεν υπέβαλαν στην ΕΕΤΤ 
συγκεκριμένες προτάσεις επί των εφαρμοστέων διαδι¬ 
κασιών μετάβασης. 

5. Η μη υποβολή από τον ΟΤΕ των σχετικών διαδικα¬ 
σιών δεν μπορεί να καθυστερεί, και σε καμία περίπτω¬ 
ση δεν αναστέλλει την υποχρέωσή του, να ικανοποιεί 
αιτήματα μετάβασης μεταξύ υπηρεσιών, όπως αυτές 
αναφέρονται στο Κεφάλαιο Α, 4 (ί) παρ. 5 της ΑΠ ΕΕΤΤ 
388/012/30.5.2006, ΦΕΚ 932/Β/18.7.2006 η οποία, από τη 
θέση αυτής σε ισχύ με τη δημοσίευσή της στην Εφη¬ 
μερίδα της Κυβερνήσεως παράγει όλα τα έννομα απο- 
τελέσματά της. 

6. Η ΕΕΤΤ επιφυλάσσεται να διαβουλευθεί με την αγο¬ 
ρά αναφορικά με το παρόν, λαμβάνοντας ιδίως υπόψη 
παρατηρήσεις αναφορικά με προβλήματα που τυχόν 
προκόψουν από την πιλοτική εφαρμογή των διαδικασιών 
που προτείνονται στην παρούσα καθώς και προτάσεις 
βελτίωσής τους, με στόχο την εξέρευση του πλέον 
αποτελεσματικού μηχανισμού μετάβασης ο οποίος θα 
αποτελέσει τμήμα της επικείμενης Προσφοράς ΑΠΤΒ 
του ΟΤΕ. 


7. Η ΕΕΤΤ οφείλει να εξασφαλίζει την τήρηση των αρ¬ 
χών του άρθρου 3 του ν. 3431/2006 μεταξύ των οποίων 
της διαφάνειας, της αναλογικότητας, της προστασί¬ 
ας του ανταγωνισμού και της αποφυγής στρέβλωσης 
της αγοράς και παράλληλα οφείλει να προάγει τον 
ανταγωνισμό στην παροχή δικτύων ή και υπηρεσιών 
ηλεκτρονικών επικοινωνιών και συναφών ευκολιών και 
υπηρεσιών, διασφαλίζοντας το δημόσιο συμφέρον το 
οποίο μεταξύ άλλων επιτυγχάνεται εξασφαλίζοντας ότι 
οι χρήστες αποκομίζουν το μέγιστο όφελος σε επίπεδο 
επιλογών, τιμής και ποιότητας αλλά και εξασφαλίζοντας 
ότι δεν υφίσταται στρέβλωση ή άλλος περιορισμός του 
ανταγωνισμού στον τομέα των ηλεκτρονικών επικοινω¬ 
νιών, αποφασίζει: 

1. Ο ΟΤΕ με βάση το άρθρο 4 (ί) παρ. 5 του Κεφαλαίου 
Α της ΑΠ ΕΕΤΤ 388/012/30.5.2006, υποχρεούται να ικα¬ 
νοποιεί αιτήματα για μετάβαση μεταξύ των ακόλουθων 
υπηρεσιών: 

3. Από την Χονδρική Ευρυζωνική Πρόσβαση (χονδρικές 
υπηρεσίες χϋδΙ_) στην Αδεσμοποίητη Πρόσβαση στον 
τοπικό βρόχο (πλήρη ή μεριζόμενη) 

ό. Από την Αδεσμοποίητη Πρόσβαση στον τοπικό 
βρόχο (πλήρη ή μεριζόμενη) στην Χονδρική Ευρυζωνική 
Πρόσβαση (χονδρικές υπηρεσίες χϋδΕ)) 

ο. Από τη μεριζόμενη πρόσβαση στην πλήρως αδε¬ 
σμοποίητη πρόσβαση σε τοπικούς βρόχους και υπο- 
βρόχους 

ά. Από την πλήρως αδεσμοποίητη πρόσβαση στη μερι¬ 
ζόμενη πρόσβαση σε τοπικούς βρόχους και υποβρόχους, 
σύμφωνα με το Κεφάλαιο Α, 4 (ί), 

2. Για τη συμμόρφωση με την υποχρέωση της παρα¬ 
γράφου I 3 αναφορικά με τις διαδικασίες μετάβασης 
από τη χονδρική ευρυζωνική πρόσβαση στην μεριζόμενη 
αδεσμοποίητη πρόσβαση στον τοπικό βρόχο, καλείται 
να ακολουθεί τις διαδικασίες του Παραρτήματος Α της 
παρούσας. 

3. Οι διαδικασίες μετάβασης μεταξύ υπηρεσιών που 
προτείνονται με την παρούσα θα ισχύσουν από την 23η 
Απριλίου 2007. 

4. Τα αιτήματα σχετικά με την παροχή ΤοΒ, τόσο 
πλήρους όσο και μεριζόμενου πρέπει να προωθούνται 
από τον Τ.Π. στον ΟΤΕ εντός εύλογου χρονικού διαστή¬ 
ματος το οποίο δεν δύναται να υπερβαίνει τις πέντε (5) 
εργάσιμες ημέρες από την ημερομηνία υποβολής της 
εξουσιοδότησης/δήλωσης του καταναλωτή. 

5. Η παρούσα δεν περιορίζει σε τίποτα την ΕΕΤΤ, κατά 
τη λήψη Απόφασης αναφορικά με την Προσφορά Ανα¬ 
φοράς Αδεσμοποίητης Πρόσβασης στον Τοπικό Βρόχο 
και Υποβρόχο και τις συναφείς εγκαταστάσεις του ΟΤΕ, 
σύμφωνα με την ΑΠ ΕΕΤΤ 388/012/30.5.2006. 

6. Η παρούσα δεν περιορίζει σε τίποτα τα δικαιώματα 
των μερών από την ισχύουσα νομοθεσία. 

ΠΑΡΑΡΤΗΜΑ Α 

Διαδικασία Μετάβασης υπηρεσιών από Χονδρική 
Ευρυζωνική Πρόσβαση (ΑΡΥΣ) που παρέγεται από τον 
Τηλεπικοινωνιακό Πάροχο 1 (εφεξής ΤΠ1) στην Μερι¬ 
ζόμενη Αδεσμοποίητη Πρόσβαση στον Τοπικό Βρόχο 
που παρέχεται από τον Τηλεπικοινωνιακό Πάροχο 2 
(εφεξής ΤΠ2). 

Βήμα 1: 

1. Ο Πάροχος ΤΠ2 υποβάλλει στον ΟΤΕ μέσω του πλη¬ 
ροφοριακού συστήματος \Ν - ΟΗΜ 1111 αίτημα παροχής 
Μεριζόμενου Το.Β σε συνδρομητή ο οποίος λαμβάνει 
ΑΟδΙ_ ΑΡΥΣ από τρίτο πάροχο (ΤΠ1). Ο Πάροχος ΤΠ2 
οφείλει να έχει εξασφαλίσει πριν την κατάθεση του 
σχετικού αιτήματος στον ΟΤΕ: 

ί. την εξουσιοδότηση του τελικού συνδρομητή για 
την κατάθεση του ως άνω αιτήματος παροχής ΜΤοΒ. 
σύμφωνα με το Υπόδειγμα του Παραρτήματος Β. Η εν 
λόγω εξουσιοδότηση αποτελεί ταυτόχρονα και αίτηση 
διακοπής των παρεχόμενων υπηρεσιών από τον ΤΠ1 και 
συνιστά καταγγελία των σχετικών συμβάσεων. 

ϋ. αντίγραφο λογαριασμού με το οποίο πιστοποιείται 
ο πάροχος ΤΠ1, ο οποίος παρέχει υπηρεσίες ϋδΕ στον 
τελικό συνδρομητή. 

Βήμα 2: 

1. Ο ΟΤΕ λαμβάνοντας το αίτημα παροχής ΜΤο.Β 
διακόπτει την υπηρεσία ΑϋδΕ ΑΡΥΣ και παρέχει τον 
Μεριζόμενο Το.Β, σύμφωνα με τα ισχύοντα για την πα¬ 
ροχή Το.Β ενώ ενημερώνει σχετικά το Πληροφοριακό 
Σύστημα (Π.Σ.) \Ν - Εΐυ για την ενεργοποίησή του. 

2. Ο πάροχος ΤΠ2 με την ενημέρωση ενεργοποίησης 
του Μεριζόμενου Το.Β υλοποιεί την παροχή ευρυζωνικών 
υπηρεσιών στον Το.Β. Ο ΟΤΕ και ο ΤΠ2 καταβάλουν κάθε 
δυνατή προσπάθεια ώστε η όλη διαδικασία να προκα- 


λέσει την Μικρότερη δυνατή διακοπή της υπηρεσίας 
ΑϋδΕ στον συνδρομητή. 

Βήμα 3: 

1. Ο πάροχος ΤΠ2 με το που ενημερώνεται μέσω του 
Π.Σ. νν-ίίυ για την ενεργοποίηση του Το.Β αναλαμβάνει 
την υποχρέωση να ενημερώσει τον πάροχο της υπη¬ 
ρεσίας ΑϋδΙ ΑΡΥΣ (ΤΠ1) ώστε ο ΤΠ1 να καταχωρήσει 
το σχετικό αίτημα διακοπής της υπηρεσίας αυτής στο 
Π.Σ νν-Αϋδί καθώς η καταχώρηση αιτημάτων στο σύ¬ 
στημα αυτό μπορεί να πραγματοποιηθεί μόνο από τον 
υφιστάμενο πάροχο της υπηρεσίας. Η προαναφερθείσα 
υποχρέωση ενημέρωσης περιλαμβάνει και την ενημέ¬ 
ρωση του δικτύου λιανικής του ΟΤΕ στις περιπτώσεις 
συνδρομητών Αϋδί λιανικής στην ηλεκτρονική διεύθυν¬ 
ση, ώστε να καταχωρηθεί το σχετικό αίτημα διακοπής 
δεδομένου του υφιστάμενου διαχωρισμού των Π.Σ λια¬ 
νικής και χονδρικής. 

2. Ο πάροχος ΤΠ1 μέχρι την διακοπή της υπηρεσί¬ 
ας ΑϋδΕ ΑΡΥΣ θεωρείται ότι λαμβάνει την υπηρεσία 
αυτή από τον ΟΤΕ και θα χρεώνεται, σύμφωνα με τα 
προβλεπόμενα στην Σύμβαση Παροχής Υπηρεσιών Ευ- 
ρυζωνικής Πρόσβασης Χονδρικής. Για το λόγο αυτό και 
για την εύρυθμη λειτουργία της διαδικασίας αυτής, η 
οποία είναι προς όφελος των καταναλωτών, αλλά και 
θα ευνοήσει την ανάπτυξη του ανταγωνισμού μεταξύ 
τηλεπικοινωνιακών παροχών: 

ί. Ο ΤΠ2 οφείλει να ενημερώσει τον ΤΠ1, εγγράφως 
με την αποστολή τηλεομοιοτυπίας (Ραχ), εντός δύο (2) 
εργάσιμων ημερών από την ενημέρωση του ΟΤΕ σχετικά 
με την υλοποίηση του ΜΤο.Β. 

ϋ. Ο ΤΠ1 οφείλει να καταθέσει αίτημα κατάργησης 
ΑΡΥΣ εντός δύο (2) εργάσιμων ημερών από την ειδο¬ 
ποίηση από τον ΤΠ2. 

ΠΑΡΑΡΤΗΜΑ Β 

ΜΕΤΑΤΡΟΠΗ ΥΠΗΡΕΣΙΑΣ ΧΟΝΔΡΙΚΗΣ ΕΥΡΥΖΩΝΙΚΗΣ ΠΡΟΣΒΑΣΗΣ (ΑΡΥΣ) ΕΝΟΣ 
ΤΗΛΕΠΙΚΟΙΝΩΝΙΑΚΟΥ ΠΑΡΟΧΟΥ ΣΕ ΜΕΡΙΖΟΜΕΝΗ ΑΑΕΣΜΟΠΟΙΗΤΗ ΠΡΟΣΒΑΣΗ ΣΤΟΝ 
ΤΟΠΙΚΟ ΒΡΟΧΟ ΕΝΟΣ ΑΛΛΟΥ ΤΗΛΕΠΙΚΟΙΝΩΝΙΑΚΟΥ ΠΑΡΟΧΟΥ 

ΥΠΕΥΘΥΝΗ ΑΗΑΩΣΗ - ΕΞΟΥΣΙΟΔΟΤΗΣΗ 


Εγώ ο/η υποφαινόμενος/η . του . , με 

ΑΔΤ.. Εκδ. Αρχή ., με ΑΦΜ . και ΔΟΥ 

., κάτοικος της Πόλης:. Περιοχή:., 

Οδός:., Αριθμ.και κάτοχος της τηλεφωνικής σύνδεσης: 


(ΣΥΜΠΛΗΡΩΣΗ ΕΝΟΣ ΜΟΝΟ ΕΙΔΟΥΣ ΑΝΑ ΑΙΤΗΣΗ) 


□ Απλή Τηλεφωνική Σύνδεση ΡδΤΝ 

ΑΡΙΘΜΟΣ; .“. 

. (ΙΟψηφιο) 

Ο Βασική Σύνδεση ΙδΟΝ-ΒΚΑ 

ΑΡΙΘΜΟΣ: .-. 

.(ΙΟψηφιο) 


δηλώνω υπεύθυνα και δεσμεύομαι για τα ακόλουθα: 

■ Αποδέχομαι και εξουσιοδοτώ την εταιρεία. να διακόψει την υπηρεσία πρόσβασης ΑϋδΕ καθώς και 

των υπηρεσιών διαδικτύου που μου παρέχονται από την εταιρεία.για την εν λόγω τηλεφωνική σύνδεση. Η 

διακοπή ισοδυναμεί με καταγγελία της σχετικής σύμβασης με την εταιρεία .για την συγκεκριμένη 

τηλεφωνική σύνδεση. 

* Αποδέχομαι όπως η εταιρεία . μου παρέχει υπηρεσίες πρόσβασης ΑϋδΕ και υπηρεσιών διαδικτύου 

μέσω της εκμετάλλευσης της Μεριζόμενης Αδεσμοποίητης Πρόσβασης στον Τοπικό Βρόχο. Σε οποιαδήποτε περίπτωση 
βλάβης της πρόσβασης ΑϋδΕ καθώς και των υπηρεσιών διαδικτύου θα απευθύνομαι εφεξής στον τηλεφωνικό αριθμό 

. της εταιρείας . ενώ για οποιαδήποτε περίπτωση βλάβης των υπηρεσιών 

σταθερής τηλεφωνίας θα απευθύνομαι στον ΟΤΕ. 

■ Δεσμεύομαι να εξοφλήσω τον τελικό λογαριασμό που θα εκδοθεί για τις υπηρεσίες διαδικτύου μέσω ΑΟδΕ από την 

εταιρεία . μέχρι και την ημερομηνία διακοπής, καθώς και να επιστρέφω στην ανωτέρω εταιρεία 

οιεσδήποτε τερματικές διατάξεις που μου έχουν δοθεί στα πλαίσια της μεταξύ μας σύμβασης και έχουν τυχόν 
εγκαταστήσει στον χώρο μου για την παροχή των λαμβανομένων υπηρεσιών. Σε περίπτωση που δεν τις επιστρέφω, 
δέχομαι να χρεωθώ για τις διατάξεις αυτές. 


Τόπος & Ημερ/νία: ... 
Ο Εξουσιοδοτών 
Ονοματεπώνυμο : 


Ο Εξουσιοδοτούμενος 
Ονοματεπώνυμο: 


Υπογραφή 


Υπογραφή 


Η παρούσα τίθεται σε ισχύ από τις 23 Απριλίου 2007. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μαρούσι, 29 Μαρτίου 2007 

Ο Πρόεδρος 
ΝΙΚ. ΑΛΕΞΑΝΔΡΙΔΗΣ 

Αριθμ. 428/13 (2) 

Κανονισμός Μεταβίβασης Δικαιωμάτων Χρήσης 
Ραδιοσυχνοτήτων. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το ν. 3431/2006 «Περί ηλεκτρονικών επικοινωνιών και 
άλλες διατάξεις» (ΦΕΚ 13/Α73.3.2006) ιδίως τα άρθρα 
12 στοιχ. ιη' και 26, 

β. το ν. 1843/1989 «Κύρωση Τελικών Πράξεων της Πα¬ 
γκόσμιας Διοικητικής Διάσκεψης Ραδιοεπικοινωνιών 
(Γενεύη 1979)» (ΦΕΚ 96/Α/1989), 

γ. την κοινή απόφαση των Υπουργών Εθνικής Άμυ¬ 
νας και Μεταφορών και Επικοινωνιών υπ’ αριθμ. 17225/ 
655/2006 «Εγκριση Εθνικού Κανονισμού Κατανομής Ζω¬ 
νών Συχνοτήτων» (ΦΕΚ 399/Β/2006), 

δ. την υπ’ αριθμ. 390/3/13.6.2006 απόφαση της ΕΕΤΤ 
«Κανονισμός Γενικών Αδειών», (ΦΕΚ 748/Β/21.6.2006), 

ε. την υπ’ αριθμ. 390/1/13.6.2006 απόφαση της ΕΕΤΤ 
«Κανονισμός Χρήσης και Χορήγησης Δικαιωμάτων Χρή¬ 
σης Ραδιοσυχνοτήτων υπό Καθεστώς Γ ενικής Άδειας 
για την Παροχή Δικτύων ή/και Υπηρεσιών Ηλεκτρονικών 
Επικοινωνιών», (ΦΕΚ 750/Β/21.6.2006), αποφασίζει: 

Α. Εκδίδει τον Κανονισμό Μεταβίβασης Δικαιωμάτων 
Χρήσης Ραδιοσυχνοτήτων, οι διατάξεις του οποίου 
έχουν ως ακολούθως: 

Άρθρο 1 

Σκοπός και Πεδίο Εφαρμογής 

1. Ο παρών Κανονισμός καθορίζει τους όρους, τις προ¬ 
ϋποθέσεις, τα κριτήρια και τις διαδικασίες με τα οποία 
δύναται να μεταβιβάζονται ή να εκμισθώνονται στο σύ¬ 
νολο τους δικαιώματα χρήσης μεμονωμένων ραδιοσυ¬ 
χνοτήτων ή ζωνών ραδιοσυχνοτήτων, ή να επιτρέπεται 
η αλλαγή φορέα του παρόχου ή η αλλαγή ελέγχου του 
παρόχου. 

2. Στον παρόντα Κανονισμό δεν εμπίπτουν δικαιώ¬ 
ματα χρήσης μεμονωμένων ραδιοσυχνοτήτων ή ζωνών 
ραδιοσυχνοτήτων που αφορούν σε κρατικά δίκτυα ηλε¬ 
κτρονικών επικοινωνιών, σε δίκτυα και μεμονωμένους 
σταθμούς ραδιοεπικοινωνιών της υπηρεσίας ραδιοερα¬ 
σιτέχνη, της υπηρεσίας ραδιοερασιτέχνη μέσω δορυ¬ 
φόρου και σε όσα χρησιμοποιούνται αποκλειστικά για 
πειραματικούς ή ερευνητικούς σκοπούς και για επίδειξη. 
Επίσης, δεν εμπίπτουν δικαιώματα χρήσης ραδιοσυ¬ 
χνοτήτων που αφορούν την αναλογική τηλεόραση και 
ραδιοφωνία ελεύθερης λήψης και η επίγεια και δορυ¬ 
φορική ψηφιακή ευρυεκπομπή. 

3. Η μεταβίβαση ή εκμίσθωση δικαιώματος χρήσης που 
ρυθμίζεται με τον παρόντα Κανονισμό αφορά αποκλει¬ 
στικά στο σύνολο του δικαιώματος και δεν εκτείνεται 
σε περιπτώσεις μεταβίβασης ή εκμίσθωσης τμήματος 
δικαιώματος που προβλέπονται στο Άρθρο 26, παρ. 5 
του ν. 3431/2006. 

Άρθρο 2 

Ορισμοί 

Για την εφαρμογή του παρόντος Κανονισμού οι χρη¬ 
σιμοποιούμενοι όροι έχουν την έννοια που τους απο¬ 
δίδεται στο ν. 3431/2006. Σε περίπτωση που κάποιος 
από τους όρους που χρησιμοποιούνται στον παρόντα 
Κανονισμό δεν ορίζεται στον εν λόγω νόμο, η αντίστοι¬ 
χη λέξη ή φράση ερμηνεύεται σύμφωνα με τον Εθνικό 


Κανονισμό Κατανομής Ζωνών Συχνοτήτων (ΕΚΚΖΣ), τον 
Καταστατικό Χάρτη και τη Σύμβαση της ΔιεθνούςΈνω- 
σης Τηλεπικοινωνιών, όσα ορίζονται στο δευτερογενές 
δίκαιο της ΕυρωπαϊκήςΈνωσης και αν δεν υπάρχει εκεί, 
σύμφωνα με τα όσα ορίζονται στο Διεθνή Κανονισμό 
Ραδιοεπικοινωνιών. 

Άρθρο 3 
Γ ενικές Αρχές 

1. Σε κάθε περίπτωση μεταβίβασης ή εκμίσθωσης 
δικαιώματος χρήσης ραδιοσυχνοτήτων απαγορεύεται 
ρητώς οποιαδήποτε αλλαγή των όρων χρήσης του δι¬ 
καιώματος. 

2. Τα πρόσωπα που εμπίπτουν στις διατάξεις του 
παρόντος Κανονισμού οφείλουν να συμμορφώνονται 
με τα οριζόμενα στο ν. 3431/2006 και ιδίως στο Άρθρο 
26 αυτού. 

Άρθρο 4 

Μεταβίβαση Δικαιώματος Χρήσης 

1. Κατά τη μεταβίβαση δικαιώματος χρήσης, τα δικαιώ¬ 
ματα, οι όροι και οι υποχρεώσεις που συνοδεύουν ή/και 
απορρέουν από το εν λόγω δικαίωμα μεταβιβάζονται 
εξ ολοκλήρου στο πρόσωπο που αποκτά το δικαίωμα 
και καθίσταται δικαιούχος αυτού. 

2. Κατά τη μεταβίβαση δικαιώματος χρήσης ραδιο¬ 
συχνοτήτων, δύναται να μεταβιβάζονται και τα κεραιο- 
συστήματα που χρησιμοποιούνται σε σχέση με τις υπό 
μεταβίβαση ραδιοσυχνότητες, εφόσον τα κεραιοσυστή- 
ματα αυτά έχουν αδειοδοτηθεί σύμφωνα με τις διατά¬ 
ξεις της κείμενης νομοθεσίας και έχει εξασφαλισθεί η 
συναίνεση του εκμισθωτή του χώρου εγκατάστασης 
των κεραιοσυστημάτων. Επίσης, ο νέος κάτοχος του 
δικαιώματος χρήσης δύναται να προσδιορίζει με αίτη¬ 
σή του τυχόν κατατεθειμένα από τον αρχικό κάτοχο 
αιτήματα αδειοδότησης κεραιοσυστημάτων των οποίων 
την αδειοδότηση επιθυμεί να ολοκληρώσει. 

3. Ετήσια τέλη χρήσης φάσματος που τυχόν απαιτού¬ 
νται για το ημερολογιακό έτος που πραγματοποιήθηκε 
η μεταβίβαση βάσει της κείμενης νομοθεσίας, βαρύνουν 
το πρόσωπο που είναι κάτοχος του δικαιώματος την 1η 
Ιανουάριου του ημερολογιακού έτους εντός του οποίου 
έλαβε χώρα η μεταβίβαση. Τέλη που καταβλήθηκαν δυ¬ 
νάμει της συγκεκριμένης διάταξης δεν επιστρέφονται 
στον αρχικό δικαιούχο μετά τη μεταβίβαση του δικαι¬ 
ώματος στο νέο δικαιούχο. 

Άρθρο 5 

Εκμίσθωση Δικαιώματος Χρήσης 

1. Κατά την εκμίσθωση δικαιώματος χρήσης ραδιοσυ¬ 
χνοτήτων ο μισθωτής αποκτά το δικαίωμα να χρησι¬ 
μοποιεί τις εν λόγω ραδιοσυχνότητες για ένα σαφώς 
προσδιορισμένο χρονικό διάστημα και σύμφωνα με τους 
όρους του δικαιώματος χρήσης. 

2. Κατά την εκμίσθωση δικαιώματος χρήσης δεν είναι 
δυνατή η αλλαγή των όρων χρήσης των ραδιοσυχνοτή¬ 
των που σχετίζονται με το συγκεκριμένο δικαίωμα. 

3. Ο εκμισθωτής φέρει από κοινού με τον μισθωτή την 
ευθύνη για την τήρηση των όρων των παραγράφων 1, 
2, 5, 7 και 8 του Μέρους Β του Παραρτήματος IX του 
ν.3431/2006. Ο εκμισθωτής φέρει την ευθύνη για την τή¬ 
ρηση των όρων των παραγράφων 4 και 6 του Μέρους Β 
του Παραρτήματος IX του ν. 3431/2006, ενώ ο μισθωτής 
φέρει την ευθύνη τήρησης των όρων της παραγράφου 
3 του Μέρους Β του Παραρτήματος IX του ν. 3431/2006. 

Τα ανωτέρω ισχύον με την επιφύλαξη ύπαρξης τυχόν 
συμφωνιών μεταξύ των ενδιαφερομένων μερών οι οποί¬ 
ες σε κάθε περίπτωση γνωστοποιούνται στην ΕΕΤΤ με 
την υποβολή του σχετικού αιτήματος εκμίσθωσης. 

4. Ο εκμισθωτής δεν δύναται να κάνει χρήση του δι¬ 
καιώματος για την παροχή δικτύων ή/και υπηρεσιών 
ηλεκτρονικών επικοινωνιών για το χρονικό διάστημα 
εκμίσθωσης. 

5. Ο εκμισθωτής οφείλει να ενημερώνει το μισθωτή 
σχετικά με τις υποχρεώσεις που σχετίζονται με το δι¬ 
καίωμα χρήσης και την τήρηση αυτών. 

6. Ο μισθωτής θα πρέπει να λειτουργεί υπό καθε¬ 
στώς Γενικών Αδειών σύμφωνα με τα οριζόμενα στο 
ν.3431/2006 και τους Κανονισμούς της ΕΕΤΤ. 

7. Το χρονικό διάστημα της εκμίσθωσης θα πρέπει να 
είναι μικρότερο ή ίσο του χρόνου που υπολείπεται ως 
τη λήξη του δικαιώματος χρήσης ραδιοσυχνοτήτων. 

8. Η καταβολή των τελών χρήσης φάσματος ραδιο¬ 
συχνοτήτων που ενδεχομένως απαιτούνται για το εκ- 
μισθούμενο δικαίωμα χρήσης βαρύνει εξ ολοκλήρου 
τον εκμισθωτή. 

9. Σε περίπτωση εκμίσθωσης δικαιώματος χρήσης 
ραδιοσυχνοτήτων δύναται να εκμισθώνονται και τα 
κεραιοσυστήματα που χρησιμοποιούνται σε σχέση με 
τις υπό εκμίσθωση ραδιοσυχνότητες, εφόσον τα κεραι- 
οσυστήματα αυτά έχουν αδειοδοτηθεί σύμφωνα με τις 
διατάξεις της κείμενης νομοθεσίας και έχει εξασφαλι- 
σθεί η συναίνεση του εκμισθωτή του χώρου εγκατά¬ 
στασης των κεραιοσυστημάτων. Στην περίπτωση αυτή 
ο μισθωτής είναι υπεύθυνος για την ορθή και σύμφωνα 
με το νόμο χρήση των κεραιοσυστημάτων και ευθύνεται 
για οποιαδήποτε παράβαση διαπιστωθεί σε σχέση με τα 
κεραιοσυστήματα αυτά. Σε κάθε περίπτωση ο μισθωτής 
έχει δικαίωμα να καταθέτει αιτήσεις στο όνομά του για 
αδειοδότηση νέων κεραιοσυστημάτων σύμφωνα με τα 
οριζόμενα στην κείμενη νομοθεσία, με την επιφύλαξη 
ότι η αδειοδότηση των κεραιοσυστημάτων αυτών θα 
λήγει αυτοδικαίως με τη λήξη της μίσθωσης. Μετά τη 
λήξη της μίσθωσης τυχόν κεραιοσυστήματα που, καθ’ 
όλη τη διάρκεια της μίσθωσης, έχουν αδειοδοτηθεί στο 
όνομα του μισθωτή, δύναται να μεταβιβάζονται εν άλω 
ή εν μέρει στο όνομα του εκμισθωτή, κατόπιν αιτήσεως 
των ενδιαφερομένων μερών (εκμισθωτή και μισθωτή) 
και έγκριση της ΕΕΤΤ. 

Άρθρο 6 

Διαδικασία Έγκρισης Μεταβίβασης ή Εκμίσθωσης ή 
από Κοινού Εκμετάλλευσης 

1. Η μεταβίβαση ή εκμίσθωση δικαιώματος χρήσης 
ραδιοσυχνοτήτων πρέπει να γνωστοποιείται στην ΕΕΤΤ 
(εφεξής αίτημα) και τίθεται σε εφαρμογή μόνο μετά 
την έγκρισή της. 

2. Για την υποβολή και εξέταση αιτήματος ακολουθεί¬ 
ται η εξής διαδικασία: 

α) Τα ενδιαφερόμενο μέρη υποβάλλουν από κοινού 
αίτηση στην ΕΕΤΤ μαζί με τα απαιτούμενα δικαιολογη- 
τικά που αναφέρονται στο Παράρτημα Α του παρόντος. 
Η ΕΕΤΤ δύναται να δημοσιεύει υπόδειγμα αίτησης στο 
ιστοπεδίο της. Η ΕΕΤΤ δύναται να ζητά κάθε πρόσθετο 
στοιχείο που κρίνει απαραίτητο για την αξιολόγηση 
του αιτήματος. 

β) Σε περίπτωση που η αίτηση δεν είναι πλήρης, η 
ΕΕΤΤ ζητεί από τους αιτούντες τη συμπλήρωση αυτής 


εντός συγκεκριμένης προθεσμίας η οποία δεν δύναται 
να υπερβαίνει τις 30 ημέρες. Σε περίπτωση μη συμπλή¬ 
ρωσης της αίτησης μετά την παρέλευση της ως άνω 
προθεσμίας η αίτηση δε διεκπεραιώνεται και επιστρέ- 
φεται στους αιτούντες. 

γ) Σε περίπτωση όπου η αίτηση πληροί τις προϋποθέ¬ 
σεις της προηγούμενης παραγράφου, η ΕΕΤΤ εξετάζει 
επί της ουσίας το υποβληθέν αίτημα σύμφωνα με τα 
κριτήρια που αναφέρονται στην παρ. 4 του παρόντος 
Αρθρου, αποφασίζει για την έγκριση ή την απόρριψη 
του αιτήματος εντός 60 ημερών από την ημερομηνία 
υποβολής πλήρους αίτησης στην περίπτωση δικαιωμά¬ 
των χρήσης που έχουν αποκτηθεί μέσω διαγωνιστικής 
διαδικασίας, ή 30 ημερών σε κάθε άλλη περίπτωση, και 
προβαίνει στην έκδοση σχετικής Απόφασης. 

δ) Η ΕΕΤΤ προβαίνει σε γνωστοποίηση της απόφασης 
της περί έγκρισης ή μη του αιτήματος προς τα ενδια¬ 
φερόμενο μέρη, καθώς και σε δημόσια ανακοίνωση της 
στο ιστοπεδίο της. 

3. Κατ’ εξαίρεση της ανωτέρω παραγράφου, οι προ¬ 
θεσμίες, σε περίπτωση που τυγχάνει εφαρμογής το 
Άρθρο 4(β) επ. του ν. 703/1977, παρατείνονται σύμφωνα 
με τα προβλεπόμενα στις εφαρμοστέες διατάξεις του 
ν.703/1977. 

4. Κατά την εξέταση αιτήματος μεταβίβασης η ΕΕΤΤ 
ελέγχει την πλήρωση των προϋποθέσεων της παρ. 2 
του άρθρου 26 του ν. 3431/2006. 

5. Κατά την εξέταση αιτήματος εκμίσθωσης η ΕΕΤΤ 
λαμβάνει υπόψη τα παρακάτω: 

α) Ο εκμισθωτής του δικαιώματος τηρεί τους όρους 
και τις υποχρεώσεις που απορρέουν από το εν λόγω 
δικαίωμα. 

β) Ο μισθωτής έχει τη δυνατότητα τήρησης των όρων 
και των υποχρεώσεων που απορρέουν από το εν λόγω 
δικαίωμα. 

6. Για την εκτίμηση της συμμόρφωσης με τις απαι¬ 
τήσεις του εδαφίου ε) της παρ. 2 του άρθρου 26 του 
ν.3431/2006, εφόσον έχουν ορισθεί προϋποθέσεις και 
όροι κατά τη χορήγηση του δικαιώματος, εξετάζεται 
από την ΕΕΤΤ κάθε στοιχείο που προσκομίζεται από 
τον αιτούντα με το οποίο αποδεικνύεται η ικανότητα, 
αποτελεσματικότητα και αξιοπιστία του, όπως η πιθανή 
ύπαρξη υποδομών που συνδέονται με την παροχή δημο¬ 
σίων δικτύων ηλεκτρονικών επικοινωνιών και υπηρεσιών 
και σχετικών επενδύσεων στην Ελλάδα. 

7. Η ΕΕΤΤ με αιτιολογημένη Απόφαση της δύναται 
να απορρίψει ένα αίτημα μεταβίβασης ή εκμίσθωσης 
δικαιώματος χρήσης ραδιοσυχνοτήτων στις ακόλουθες 
περιπτώσεις: 

α) Όταν δεν πληρούνται σωρευτικά οι προϋποθέσεις 
της παρ. 2 του άρθρου 26 του ν. 3431/2006, με την 
επιφύλαξη του εδαφίου ε) για την περίπτωση της εκ¬ 
μίσθωσης. 

β) Ο αρχικός δικαιούχος του δικαιώματος χρήσης ή 
ο νέος δικαιούχος αυτού ή ο εκμισθωτής ή ο μισθωτής 
έχουν ληξιπρόθεσμες οφειλές έναντι της ΕΕΤΤ αναφο¬ 
ρικά με τέλη χρήσης που αντιστοιχούν στο εν λόγω 
δικαίωμα για το τρέχον έτος ή προηγούμενα έτη. 

γ)Έχει γίνει αναστολή του εν λόγω δικαιώματος χρή¬ 
σης σύμφωνα με το Αρθρο 11 του Κανονισμού Χρήσης 
και Χορήγησης Δικαιωμάτων Χρήσης Ραδιοσυχνοτήτων 
υπό Καθεστώς Γ ενικής Άδειας για την Παροχή Δικτύων 
ή/ και Υπηρεσιών Ηλεκτρονικών Επικοινωνιών. 

8. Σε περιπτώσεις από κοινού εκμετάλλευσης Δικαι¬ 
ώματος Χρήσης Ραδιοσυχνοτήτων εφαρμόζεται αντί¬ 
στοιχα η διαδικασία που περιγράφεται στο παρόν Άρ¬ 
θρο και εξετάζεται η πλήρωση των προϋποθέσεων που 
αναφέρονται στην παράγραφο 7 του παρόντος Άρθρου 
από τα πρόσωπα που συμμετέχουν στην εκμετάλλευση 
του Δικαιώματος. Σε περίπτωση έγκρισης της από κοι¬ 
νού εκμετάλλευσης του Δικαιώματος όλα τα πρόσωπα 
που συμμετέχουν στην εκμετάλλευση του Δικαιώματος 
φέρουν από κοινού την ευθύνη για την πιστή τήρηση 
των όρων και υποχρεώσεων που αναφέρονται είτε στην 
κείμενη νομοθεσία είτε στην Απόφαση της ΕΕΤΤ με 
την οποία είχε χορηγηθεί το Δικαίωμα στον αρχικό 
δικαιούχο. 

9. Η ΕΕΤΤ δημοσιεύει στο ιστοπεδίο της τα εγκριθέ- 
ντα από αυτήν αιτήματα σύμφωνα με τις διατάξεις του 
παρόντος Άρθρου. 

Άρθρο 7 

Διαδικασία Έγκρισης Αλλαγής Ελέγχου 

1. Οποιαδήποτε μεταβολή στη μετοχική σύνθεση που 
προκαλεί άμεση ή έμμεση μεταβολή του ελέγχου εται¬ 
ρείας η οποία είναι δικαιούχος δικαιώματος χρήσης 
ραδιοσυχνοτήτων πρέπει να γνωστοποιείται στην ΕΕΤΤ 
(εφεξής αίτημα αλλαγής ελέγχου) και τίθεται σε εφαρ¬ 
μογή μόνο μετά την έγκρισή της. 

2. Κατά την υποβολή αιτήματος ισχύουν οι διατάξεις 
των παραγράφων 2 και 3 του Άρθρου 6 της παρούσης. 
Κατά την εξέταση αιτήματος μεταβολής των μετόχων 
που προκαλεί άμεση ή έμμεση μεταβολή του ελέγχου, 
η ΕΕΤΤ εξετάζει την πλήρωση των προϋποθέσεων της 
παρ. 2 του Άρθρου 26 του ν. 3431/2006. 

3. Για την εκτίμηση της συμμόρφωσης με τις απαι¬ 
τήσεις του εδαφίου ε) της παρ. 2 του Άρθρου 26 του 
ν.3431/2006 εφόσον έχουν ορισθεί προϋποθέσεις και 
όροι κατά τη χορήγηση του δικαιώματος, εξετάζεται 
από την ΕΕΤΤ κάθε στοιχείο που προσκομίζεται από 
τον αιτούντα με το οποίο αποδεικνύεται η ικανότητα, 
αποτελεσματικότητα και αξιοπιστία του, όπως η πιθανή 
ύπαρξη υποδομών που συνδέονται με την παροχή δημο¬ 
σίων δικτύων ηλεκτρονικών επικοινωνιών και υπηρεσιών 
και σχετικών επενδύσεων στην Ελλάδα. 

4. Η ΕΕΤΤ με αιτιολογημένη Απόφαση της δύναται 
να απορρίψει ένα αίτημα μεταβολής των μετόχων που 
προκαλεί άμεση ή έμμεση μεταβολή του ελέγχου του 
δικαιώματος χρήσης όταν δεν πληρούνται σωρευτι- 
κά οι προϋποθέσεις της παρ. 2 του Άρθρου 26 του 
ν. 3431/2006. 

5. Η ΕΕΤΤ δημοσιεύει στο ιστοπεδίο της τα εγκριθέ- 
ντα από αυτήν αιτήματα σύμφωνα με τις διατάξεις του 
παρόντος Άρθρου. 

Άρθρο 8 

Κυρώσεις 

Σε περίπτωση παράβασης των όρων χρήσης των ρα¬ 
διοσυχνοτήτων καθώς και κάθε άλλης διάταξης του 
παρόντος Κανονισμού που αφορά στη μεταβίβαση, εκ- 
μίσθωση δικαιώματος χρήσης ραδιοσυχνοτήτων ή στη 
μεταβολή της μετοχικής σύνθεσης του φορέα του δικαι¬ 
ώματος χρήσης ραδιοσυχνοτήτων που προκαλεί άμεση 


ή έμμεση μεταβολή του ελέγχου, η ΕΕΤΤ επιβάλλει τις 
διοικητικές κυρώσεις που προβλέπονται στο Άρθρο 63 
του ν. 3431/2006, όπως ισχύει. 

Άρθρο 9 

Τελικές και Μεταβατικές Διατάξεις 

Αποφάσεις που έχουν εκδοθεί πριν τη θέση σε ισχύ 
του παρόντος Κανονισμού από την ΕΕΤΤ και αφορούν 
τη μεταβίβαση ή εκμίσθωση ή αλλαγή ελέγχου κατόχου 
Ειδικής Άδειας παραμένουν σε ισχύ και διέπονται από 
τις διατάξεις του παρόντος Κανονισμού υπό την επιφύ¬ 
λαξη του Άρθρου 69 παρ. 3 του ν. 3431/2006. 

Άρθρο 10 
Έναρξη Ισχύος 

Η ισχύς του παρόντος Κανονισμού αρχίζει από τη 
δημοσίευση του στην Εφημερίδα της Κυβερνήσεως. 

Β. Ο παρών Κανονισμός να δημοσιευθεί στην Εφημε¬ 
ρίδα της Κυβερνήσεως. 


ΠΑΡΑΡΤΗΜΑ Α' 

Απαιτούμενα Δικαιολογητικά 

Για την υποβολή αιτήματος μεταβίβασης, εκμίσθω- 
σης δικαιώματος χρήσης ραδιοσυχνοτήτων, από κοινού 
εκμετάλλευσης ή μεταβολής των μετόχων του φορέα 
του δικαιώματος χρήσης ραδιοσυχνοτήτων που προ¬ 
καλεί άμεση ή έμμεση μεταβολή του ελέγχου, ο εν¬ 
διαφερόμενος υποβάλλει στην ΕΕΤΤ αίτηση η οποία 
περιλαμβάνει: 

1. Ορισμό προσώπου επικοινωνίας και στοιχεία επι¬ 
κοινωνίας με την ΕΕΤΤ στα πλαίσια εξέτασης του εν 
λόγω αιτήματος. 

2. Αριθμό απόφασης ΕΕΤΤ με την οποία εκχωρήθηκε 
το υπό μεταβίβαση δικαίωμα χρήσης ραδιοσυχνοτή¬ 
των. 

3. Στοιχεία αρχικού δικαιούχου ή εκμισθωτή του δικαιώ¬ 
ματος χρήσης και Αριθμός Μητρώου Γ ενικών Αδειών. 

4. Στοιχεία νέου δικαιούχου ή μισθωτή του δικαιώμα¬ 
τος χρήσης και Αριθμός Μητρώου Γ ενικών Αδειών. 

5. Στην περίπτωση εκμίσθωσης, τη διάρκεια αυτής. 

6. Κεραιοσυστήματα που τυχόν μεταβιβάζονται. Στην 
περίπτωση αυτή θα πρέπει να συμπεριληφθεί κοινή 
δήλωση των ενδιαφερομένων μερών (αρχικός κάτοχος 
και νέος κάτοχος ή εκμισθωτής και μισθωτής) ότι όλοι 
οι ιδιοκτήτες των χώρων εγκατάστασης των εν λόγω 
κεραιοσυστημάτων συναινούν στη μεταβίβαση. 

7. Σε περίπτωση μεταβίβασης δικαιωμάτων χρήσης 
ραδιοσυχνοτήτων που τελούν υπό περιορισμό, στοιχεία 
που αποδεικνύουν τη δυνατότητα από μέρους του νέου 
κατόχου τήρησης των υποχρεώσεων υπό τις οποίες 
χορηγήθηκε αρχικά το υπό μεταβίβαση δικαίωμα και 
ιδίως επιχειρησιακό πλάνο, χρηματοοικονομική διάρ¬ 
θρωση, σχετική εμπειρία του φορέα στη λειτουργία 
δικτύων ηλεκτρονικών επικοινωνιών και κατάλογο δι¬ 
κτύων ηλεκτρονικών επικοινωνιών που τυχόν λειτουργεί 
ο φορέας. 

Μαρούσι, 29 Μαρτίου 2007 

Ο Πρόεδρος 
ΝΙΚ. ΑΛΕΞΑΝΔΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 ■ ΐηΐΒΓηβΙ: ΙιΙΙρ://νννννν.βΙ.{|Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΓΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐΐρ://νννννν·6ΐ·ί|Γ - ο-ιπΒίΙ: ννοΙ)ΐπ35ΐ£Γία)Βΐ·ί|Γ 
































